Dječji  vrtić „Potočić Pisarovina“
Velika Jamnička 1, 10451 Pisarovina

KLASA: 112-03 /26-01/03
UR.BROJ: 238-21-148-03-26-1

Pisarovina, 27.08.2026.
                                                                                                                                                                 Na temelju članka.26. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22,101 /23), Pravilnika o odgovarajućoj  vrsti i razini obrazovanja odgojno- obrazovnih radnika u dječjem vrtiću , ustanovama  te drugim pravnim i fizičkim osobama koje provode programe ranog i predškolskog odgoja i obrazovanja ( NN 145/2024) , članka 44. Statuta Dječjeg vrtića „Potočić Pisarovina“ , Upravno vijeće je na svojoj 8.sjednici  donijelo

ODLUKU
O RASPISIVANJU  NATJEČAJA
za prijem radnika na radno mjesto

 POMOĆNIK ZA DJECU S TEŠKOĆAMA U RAZVOJU - 1  izvršitelj (m/ž) za rad u Dječjem vrtiću „Potočić Pisarovina“ na  određeno puno radno vrijeme ( zamjena).

 Uvjeti  za zasnivanje radnog odnosa utvrđeni su prema članku 24.a Zakona o predškolskom odgoju i obrazovanju:
· završeno najmanje četverogodišnje srednjoškolsko obrazovanje,
· završeno osposobljavanje i stečena djelomična kvalifikacija,
· da nije roditelj niti drugi član uže obitelji djetetu kojem se pruža potpora
 Pristupnici na natječaj moraju ispunjavati uvjete iz članka 25. Zakonu o predškolskom odgoju i obrazovanju.
Uz  vlastoručno potpisanu  pisanu zamolbu kandidati su dužni priložiti sljedeću dokumentaciju koja može biti u preslici:
1. životopis,
1. presliku dokaza o završenoj  školi ( stručnoj spremi),
1. elektronički zapis od HZMO,ne stariji od dana objave natječaja
1. uvjerenje o zdravstvenoj sposobnosti radnika (prilikom eventualnog zaposlenja kandidata poslodavac utvrđuje zdravstvenu sposobnost radnika),
1. uvjerenje da se protiv kandidata ne vodi postupak za kazneno djelo navedeno u čl. 25.  Zakona, ne starije  od dana objave natječaja,                                         -uvjerenje da se protiv kandidata ne vodi postupak za prekršaj naveden u čl. 25. Zakona, ne starije od dana objave natječaja,                                                                  -potvrda Centra za socijalnu skrb (prema mjestu stanovanja) da kandidatu nisu izrečene mjere iz članka 25. Zakona, ne starije od dana objave natječaja,
1. izjava kandidata o nepostojanju zapreka iz čl. 25. Zakona za prijem u radni odnos (vlastoručno potpisana),
1. dokaz o državljanstvu,
1. presliku rodnog lista.

U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.
Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 
98/19, 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 
98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju 
priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 
58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Kandidati prijavom na natječaj pristaju da Dječji vrtić, kao voditelj obrade ,prikupljene podatke na temelju natječaja obrađuje samo u obimu i samo u svrhu provedbe natječaja, od strane ovlaštenih osoba za provedbu.  Dječji vrtić će s osobnim podacima postupati sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe,otkrivanja, gubitka ili oštećenja.

[bookmark: _GoBack]Prijave s traženom dokumentacijom, u zatvorenoj  omotnici s naznakom “ZA  NATJEČAJ- POMOĆNIK ZA DJECU S TEŠKOĆAMA U RAZVOJU“ potrebno je dostaviti  poštom  na adresu  Dječji vrtić „Potočić Pisarovina“,Velika Jamnička 1,10451 Pisarovina ili na e- mail adresu dv.potocic.pisarovina@gmail.com, u pdf obliku.
Prijave dostaviti poštom u roku kako je naznačeno. Nepotpune i/ili nepravovremene prijave neće se razmatrati.

 Natječaj je objavljen na mrežnim stranicama i oglasnoj ploči  HZZ-a  te na mrežnim stranicama i na oglasnoj ploči DV „Potočić Pisarovina“ dana 28.08.2026.godine i važi do 07.09.2026. godine.
O ishodu natječaja kandidati će biti obaviješteni u roku na web stranici www.dv-potocic.hr ili na drugi odgovarajući način.

                                                                                                    Predsjednik Upravnog vijeća:
								Antonija Vračević Orečić
